
PRIIMTI TEKSTAI

[bookmark: TANumber]P10_TA(2026)0212
[bookmark: title]Akcizų, taikomų tabakui ir su tabako gaminiais susijusiems gaminiams, bendroji tvarka
[bookmark: DocNumber]
[bookmark: Commission]Ekonomikos ir pinigų politikos komitetas
[bookmark: PE]PE784.421
[bookmark: Sujet][bookmark: References]2026 m. birželio 17 d. Europos Parlamento teisėkūros rezoliucija dėl pasiūlymo dėl Tarybos direktyvos, kuria iš dalies keičiamos Direktyvos (ES) 2020/262 nuostatos dėl bendrosios akcizų, taikomų tabako ir su tabako gaminiais susijusiems gaminiams, tvarkos (COM(2025)0581 – C10-0296/2025 – 2025/0581(CNS))
(Speciali teisėkūros procedūra: konsultavimasis)
Europos Parlamentas,
–	atsižvelgdamas į Komisijos pasiūlymą Tarybai (COM(2025)0581),
–	atsižvelgdamas į Sutarties dėl Europos Sąjungos veikimo 113 straipsnį, pagal kurį Taryba kreipėsi į Parlamentą dėl konsultacijos (C10‑0296/2025),
–	atsižvelgdamas į Darbo tvarkos taisyklių 84 straipsnį,
–	atsižvelgdamas į Ekonomikos ir pinigų politikos komiteto pranešimą (A10-0160/2026),
1.	pritaria Komisijos pasiūlymui su pakeitimais;
2.	ragina Komisiją pagal Sutarties dėl Europos Sąjungos veikimo 293 straipsnio 2 dalį atitinkamai pakeisti savo pasiūlymą;
3.	ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.	ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

Pakeitimas		1
Pasiūlymas dėl direktyvos
2 a konstatuojamoji dalis (nauja)
	

	Komisijos siūlomas tekstas
	Pakeitimas

	
	(2a)	Tarybos direktyvoje (ES) .../... 1a+ nustatytos akcizų kategorijos turėtų būti įtrauktos į orientacinius ribinius kiekius, taikomus privatiems asmenims įsigyjant prekes savo reikmėms;

	
	___________

	
	1a Tarybos direktyva (ES) .../... dėl akcizų, taikomų tabakui ir su tabako gaminiais susijusiems gaminiams, struktūros ir tarifų (nauja redakcija) (OL L ..., ..., ELI: ...).

	
	+ OL: Prašom tekste įrašyti direktyvos, pateikiamos dokumente 2025/0580(CNS), numerį ir įrašyti išnašoje tos direktyvos numerį, priėmimo datą, pavadinimą ir OL nuorodą.



Pakeitimas		2
Pasiūlymas dėl direktyvos
2 b konstatuojamoji dalis (nauja)
	

	Komisijos siūlomas tekstas
	Pakeitimas

	
	(2b)	orientacinių ribinių kiekių pakeitimai turėtų būti grindžiami principu, kad naujų kategorijų gaminiai pagal Direktyvą (ES) .../... [Leidinių biurui: įrašyti direktyvos, pateikiamos dokumente 2025/0580(CNS), numerį] yra gaminių, kuriems jau taikomi orientaciniai ribiniai kiekiai pagal Tarybos direktyvą (ES) 2020/262, alternatyvos. Todėl tų naujų kategorijų orientaciniai ribiniai kiekiai turėtų būti palyginami su gaminių, kuriems jau taikomi orientaciniai ribiniai kiekiai pagal Tarybos direktyvą (ES) 2020/262, orientaciniais ribiniais kiekiais;

